Document ID: 31980R3551

ΚΑΝΟΝΙΣΜΟΣ (ΕΟΚ) αριθ. 3551/81 ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί της εκ των προτέρων εφαρμογής ορισμένων διατάξεων της δεύτερης συμβάσεως ΑΚΕ-ΕΟΚ που αφορούν τις συναλλαγές όσον αφορά τη Ζιμπάμπουε
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότης και η Ζιμπάμπουε υπέγραψαν, στις 4 Νοεμβρίου 1980, ενδιάμεση συμφωνία περί του καθεστώτος συναλλαγών εν αναμονή της ενάρξεως ισχύος της συμφωνίας, που υπεγράφη στις 4 Νοεμβρίου 1980, περί προσχωρήσεως της Δημοκρατίας της Ζιμπάμπουε στη δεύτερη σύμβαση ΑΚΕ-ΕΟΚ, που υπεγράφη στη Λομέ στις 31 Οκτωβρίου 1979
ότι πρέπει, κατά συνέπεια, να επεκταθεί και στη Ζιμπάμπουε η εφαρμογή του καθεστώτος συναλλαγών που ισχύει μεταξύ της Κοινότητος και των κρατών ΑΚΕ ότι, πράγματι, το καθεστώς αυτό πρέπει να αντικαταστήσει εκείνο που χορηγήθηκε αυτόνομα από την Κοινότητα σύμφωνα με τον κανονισμό (ΕΟΚ) αριθ. 120/80 του Συμβουλίου της 21ης Ιανουαρίου 1980 περί του καθεστώτος των συναλλαγών μεταξύ της Νοτίου Ροδεσίας και της Κοινότητος(1),
(1) ΕΕ αριθ. Ν 16 της 22.1.1980, σ. 12.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Στο παράρτημα Ι του κανονισμού (ΕΟΚ) αριθ. 435/80 του Συμβουλίου της 18ης Φεβρουαρίου 1980 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση αυτών των γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών (2) η «Ζιμπάμπουε» προστίθεται μετά τη Ζάμπια.
(2) ΕΕ αριθ. Ν 55 της 28.2.1980, σ. 4.
ρθρο 2
Ο κανονισμός (ΕΟΚ) αριθ. 1470/80 του Συμβουλίου, της 9ης Ιουνίου 1980 περί των μέτρων διασφαλίσεως που προβλέπονται από τη δεύτερη σύμβαση ΑΚΕ-ΕΟΚ (3) εφαρμόζεται και στη Ζιμπάμπουε.
(3) ΕΕ αριθ. Ν 147 της 13.6.1980, σ. 4.
ρθρο 3
Ο κανονισμός (ΕΟΚ) αριθ. 1711/80 του Συμβουλίου της 27ης Ιουνίου 1980 περί ανοίγματος, κατανομής και τρόπου διαχειρίσεως μιας κοινοτικής δασμολογικής ποσοστώσεως για το ρούμι, αράκ και τάφια που υπάγονται στη διάκριση 22.09 Γ Ι του Κοινού Δασμολογίου, καταγωγής των κρατών ΑΚΕ (1980/81) (4), ισχύει και για τη Ζιμπάμπουε.
(4) ΕΕ αριθ. Ν 167 της 1.7.1980, σ. 45.
ρθρο 4
Ο παρών κανονισμός τίθεται σε ισχύ την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ισχύει μέχρι ενάρξεως της ισχύος της συμφωνίας προσχωρήσεως της Ζιμπάμπουε στη δεύτερη σύμβαση ΑΚΕ-ΕΟΚ.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 16 Δεκεμβρίου 1980.

Labels: 18
15
17
6